கொண்டகவான்

கொண்டகவான் (Kondagaon), இந்தியாவின் சத்தீஸ்கர் மாநிலத்தின் கொண்டகவான் மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். இது மாநிலத் தலைநகரான ராய்ப்பூருக்கு தெற்கே 230 கிலோ மிட்டர் தொலைவிலும், ஜெகதல்பூருக்கு வடமேற்கே 75 கிலோ மீட்டர் தொலைவிலும் உள்ளது. இந்நகர மக்கள் ஹல்பி மொழியைப் பேசுகின்றனர். இந்நகரம் சிவப்பு தாழ்வாரம் பகுதியில் உள்ளது.  இந்நகரம் கோயில் மணிகள் Bell உற்பத்தி செய்யும் உலோகக் கைவினைஞர்கள் அதிகம் கொண்டதால், இந்நகரத்தை கைவினைஞர்கள் நகரம் என்றும் அழைப்பர். 
மக்கள் தொகை பரம்பல்
2011ஆம் ஆண்டின் மக்கள்  தொகை கணக்கெடுப்பின்படி,  18 வார்டுகளும்,  7,014 குடியிருப்புகளும் கொண்ட  கொண்டகவான் நகரத்தின்  மக்கள் தொகை  30,921 ஆகும். அதில் 15,346 ஆண்கள் மற்றும்   15,575  பெண்கள் உள்ளனர். பாலின விகிதம் 1000 ஆண்களுக்கு 1015 பெண்கள் வீதம் உள்ளனர். சராசரி எழுத்தறிவு  79.39 % வீதம்  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே  27.31 %  மற்றும்  10.40 % வீதம்  உள்ளனர். இந்நகரத்தில் இந்து சமயத்தினர் 90.21%, இசுலாமியர் 3.87%, சமணர்கள் 2.03%, பௌத்தர்கள் 0.70%, கிறித்தவர்கள் 1.97%, சீக்கியர்கள்  1.04% மற்றும் பிற சமயத்தினர்  0.19% வீதம்  உள்ளனர். Kondagaon Town Population Census 2011
மேற்கோள்கள்

பகுப்பு:சத்தீஸ்கர் மாநிலத்திலுள்ள ஊர்களும் நகரங்களும்